סמדר יערון

סמדר יערון (נולדה ב-17 ביוני 1956) היא שחקנית, מוזיקאית, רקדנית ויוצרת רב תחומית.

ביוגרפיה 
נולדה בפתח תקווה.
בוגרת תיאטרון חברתי באוניברסיטת ת"א (1976). ממייסדי המרכז לתיאטרון עכו (1985) ומאז שותפה מרכזית לפיתוח שפת העבודה התיאטרונית הייחודית של מרכז זה.

בתחילת דרכה יצרה בתיאטרון זה בהשראת מנחי האנסמבל של המרכז. במהלך השנים, מאז נוסד המרכז לתיאטרון עכו, יצרה והשתתפה במספר רב של הפקות עטורות פרסים בתיאטרון, בקולנוע ובטלוויזיה. 

ב-1991 זכתה לציון לשבח על משחקה בהצגה "ארבייט מאכט פריי" בבימוי דודי מעיין. ב-1998 זכתה בציון לשבח על משחקה בהצגה "זיכרונות דור שני בחיק העיר העתיקה".

בין השנים 2008–2012 ניהלה אמנותית את פסטיבל עכו לתיאטרון ישראלי אחר וכן, את "החממה למחול" הפעילה במסגרת זו. בשנת 2012 ניהלה אמנותית את פסטיבל "ניסוי כלים" בתל אביב.

לצידו של מוני יוסף, היא מנהלת אמנותית את "פסטיבל מסרחיד" להצגות יחיד בערבית.

יערון מכשירה שחקנים בשיטת האמן היוצר במכללת הגליל המערבי ובמסגרות שונות.

זכתה בפרס לנדאו לתיאטרון ב-2010. ב-2012 הוענק לה פרס המבצעת בטקס "קיפוד הזהב", על יצירתה "אום מוחמד".

הייתה נשואה בעבר לאיש התיאטרון דודי מעיין וכיום במערכת יחסים עם הזמר נתי אורנן.

קישורים חיצוניים

 
 
 
 
 אודות סמדר יערון מתוך אתר המרכז לתיאטרון עכו
 דף היוטיוב של המרכז לתיאטרון עכו המכיל הצגות של סמדר יערון

שחקניות תיאטרון ישראליות
שחקני תיאטרון ישראלים
מוזיקאיות ישראליות
מוזיקאים ישראלים
סגל המכללה האקדמית גליל מערבי
רקדניות ישראליות
בוגרי אוניברסיטת תל אביב: החוג לתיאטרון
בוגרות אוניברסיטת תל אביב: החוג לתיאטרון
ישראליות שנולדו ב-1956
ישראלים שנולדו ב-1956